CELEX: 32011R0161
Language: lv
Date: 2011-02-21 00:00:00
Title: Komisijas Regula (ES) Nr. 161/2011 ( 2011. gada 21. februāris ) par nosaukuma ierakstīšanu Garantēto tradicionālo īpatnību reģistrā ( Liptovská saláma/Liptovský salám (GTĪ))

22.2.2011   
            
            
               LV
            
            
               Eiropas Savienības Oficiālais Vēstnesis
            
            
               L 47/9
            
         KOMISIJAS REGULA (ES) Nr. 161/2011
   (2011. gada 21. februāris)
   par nosaukuma ierakstīšanu Garantēto tradicionālo īpatnību reģistrā (Liptovská saláma/Liptovský salám (GTĪ))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2006. gada 20. marta Regulu (EK) Nr. 509/2006 par lauksaimniecības produktiem un pārtikas produktiem kā garantētām tradicionālām īpatnībām (1) un jo īpaši tās 9. panta 4. punkta pirmo daļu,
   tā kā:
   
               (1)
            
            
               Saskaņā ar Regulas (EK) Nr. 509/2006 8. panta 2. punkta pirmo daļu Čehijas un Slovākijas kopīgi iesniegtais pieteikums reģistrēt nosaukumu Liptovská saláma /Liptovský salám ir publicēts Eiropas Savienības Oficiālajā Vēstnesī
                   (2).
            
         
               (2)
            
            
               Komisijai nav iesniegts neviens paziņojums par iebildumiem saskaņā ar Regulas (EK) Nr. 509/2006 9. pantu, tāpēc šis nosaukums ir jāieraksta reģistrā.
            
         
               (3)
            
            
               Pieteikumā prasīta arī Regulas (EK) Nr. 509/2006 13. panta 2. punktā paredzētā aizsardzība. Nosaukumam Liptovská saláma/Liptovský salám ir jāpiešķir šāda aizsardzība, ja vien nav saņemti iebildumi un ja nav ticis pierādīts, ka nosaukums likumīgā, atzītā un ekonomiski nozīmīgā veidā būtu izmantots līdzīgiem lauksaimniecības produktiem vai pārtikas produktiem,
            
         IR PIEŅĒMUSI ŠO REGULU.
   1. pants
   Šīs regulas pielikumā minēto nosaukumu ieraksta reģistrā.
   Piemēro Regulas (EK) Nr. 509/2006 13. panta 2. punktā paredzēto aizsardzību.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 21. februārī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 93, 31.3.2006., 1. lpp.
   
      (2)  OV C 103, 22.4.2010., 14. lpp.
   
      PIELIKUMS
      Līguma I pielikuma produkti, kas paredzēti uzturam:
      
         1.2. grupa.   Gaļas produkti (termiski apstrādāti, sālīti, kūpināti u. c.)
      
      ČEHIJA
      
         Liptovský salám (GTĪ)
      SLOVĀKIJA
      
         Liptovská saláma (GTĪ)
      Nosaukuma izmantošana ir rezervēta.